«Ο Φίλιπ Ντεβίντερ τιμωρείται από το Vlaams Belang για το ταξίδι του στην Ελλάδα», είναι ο τίτλος σύντομου δημοσιεύματος στη βελγική εφημεριδα L'Echo.

Στο δημοσίευμα αναφέρεται ότι ο βουλευτής του φλαμανδικού ακροδεξιού κόμματος Vlaams Belang, ο οποίος είχε ταξιδέψει μαζί άλλα τρία στελέχη του κόμματος στην Ελλάδα και είχε συναντήσεις με βουλευτές της Χρυσής Αυγής, τιμωρήθηκε με απαγόρευση διεθνούς εκπροσώπησης του κόμματος χωρίς προηγούμενη άδεια.



Ο ίδιος δήλωσε ότι σέβεται την πειθαρχική ποινή που του επεβλήθη. Σημειώνεται ότι με την ίδια ποινή τιμωρήθηκαν τα στελέχη που είχαν συμμετάσχει στο εν λόγω ταξίδι, με ένα εξ αυτών, την ανκε Βαν Ντερμερς, να χάνει επιπλέον την ιδιότητα του μέλους της Γερουσίας.